Gazetarët amerikanë të vrarë në detyrë
Jetët e humbura të gazetarëve amerikanë tregojnë rreziqet e profesionit
Vdekja e një gazetari të rrjetit NPR dhe përkthyesit të tij konfirmoi sërish se gazetaria është ndër profesionet më të rrezikshme në botë. Disa gazetarë vriten aksidentalisht në zona lufte, ose kur raportojnë për konfliktet e dhunshme; të tjerë bëhen objektiv i kriminelëve, fraksioneve politike apo terroristëve. Vitin e kaluar, mbi 70 gazetarë u vranë në mbarë botën. Muzeumi i gazetarisë në Uashington, i quajtur Newseum, përkujtoi 20 persona nga 11 vende që u vranë gjatë vitit 2015 duke bërë punën si gazetarë. , thotë Jeffrey Herbst me Institutin e Muzeut të Gazetarisë. Emrat e 20 viktimave u shtuan tek Memoriali i Gazetarëve, një strukturë xhami dy kate e lartë, që mbart emrat e rreth 2300 anëtarëve të rrjeteve mediatike të vrarë në detyrë që në vitin 1837. Tetë gazetarë u vranë gjatë sulmit terrorist ndaj revistës satirike franceze “Charlie Hebdo”. Ambasador francez në SHBA paralajmëroi audiencën në Uashington se shpesh liria e shtypit mbytet me pretekstin e luftës kundër terrorizmit. , thotë Gerard Araud, Ambasador i Francës në Shtetet e Bashkuara. Ndërsa terroristët, rebelët dhe madje edhe disa qeveri vrasin gazetarë për të kontrolluar lirinë e informimit, në SHBA ata vriten përgjithësisht nga sulmues individualë. Fotografi Joseph Goulart u vra nga një snajper në vitin 1976. Vajza e tij, Vicky Horton, mori pjesë tek aktiviteti në muzeum. Një koleg vrau me armë reporteren e Virxhinias, Alison Parker, dhe kameramanin, Adam Ward, ndërsa ishin në transmetim të drejtpërdrejtë. Sulmuesi madje e regjistroi sulmin dhe e postoi në internet. Babai i Alison Parker thotë se kontributi në përpjekjet për kontrollin e armëve, e ndihmon të mposhtë dëshpërimin. Gazetarët e tjerë që u nderuan ishin nga Bangladeshi, Brazili, Republika Demokratike e Kongos, Iraku, Meksika, Pakistani, Somalia, Siria dhe Turqia. Gazetari amerikan David Gilkey, që u vra të dielën në Afganistan, pati mbuluar edhe konfliktin e Kosovës.